Limbažos

**PASKAIDROJUMA RAKSTS**

**2019.gada 28.marta saistošajiem noteikumiem Nr.11**

**„Grozījumi Limbažu novada domes 2012.gada 22.marta saistošajos noteikumos**

**Nr.8 „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas””**

|  |  |
| --- | --- |
| **Paskaidrojuma raksta**  **sadaļas** | **Norādāmā informācija** |
| 1. Projekta nepieciešamības pamatojums | Likuma „Par pašvaldībām” 15.panta pirmās daļas 4.punkts nosaka pašvaldības autonomo funkciju gādāt par iedzīvotāju izglītību, tajā skaitā nodrošināt pirmsskolas un skolas vecuma bērnus ar vietām mācību un audzināšanas iestādēs. Vispārējās izglītības likuma 26.panta pirmā daļa nosaka, ka pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā. |
| 1. Īss projekta satura izklāsts | Dažādi saistošo noteikumu precizējumi, kā piemēram, izglītības iestāžu nosaukuma precizējumi, paziņošanas kārtība, iesniedzamie dokumenti u.t.t. |
| 1. Informācija par plānoto projekta ietekmi uz pašvaldības budžetu | Nav attiecināms. |
| 1. Informācija par administratīvajām procedūrām | Noteikumu izpildi nodrošinās Limbažu novada pašvaldības Izglītības un kultūras nodaļa, pašvaldības izglītības iestāžu, kas īsteno pirmsskolas izglītības programmas vietu sadales komisija un pirmsskolas izglītības iestāžu vadītāji. |
| 1. Informācija par konsultācijām ar privātpersonām | Saistošo noteikumu izstrādē netika veiktas konsultācijas ar privātpersonām. Saistošo noteikumu projekts ievietots pašvaldības tīmekļa vietnē www.limbazi.lv. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 28.martā Nr.11

**APSTIPRINĀTI**

ar Limbažu novada domes

28.03.2019. sēdes lēmumu

(protokols Nr.5, 12.§)

*PRECIZĒTI*

*ar Limbažu novada domes*

*23.05.2019. sēdes lēmumu*

*(protokols Nr.10, 34.§)*

**Grozījumi Limbažu novada domes 2012.gada 22.marta saistošajos noteikumos Nr.8 „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas”**

*Izdoti saskaņā ar likuma „Par pašvaldībām”*

*15.panta pirmās daļas 4.punktu, 43.panta trešo daļu*

*un Vispārējās izglītības likuma 26.panta pirmo daļu*

Izdarīt Limbažu novada domes 2012.gada 22.marta saistošajos noteikumos Nr.8 „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” šādus grozījumus:

1. Izteikt 5.4. un 5.5.apakšpunktu šādā redakcijā:

„5.4. Baumaņu Kārļa Viļķenes pamatskolā;

5.5. Pirmsskolas izglītības iestādē „Zīļuks” (Umurgā un Pociemā);”.

1. Izteikt 5.9.apakšpunktu šādā redakcijā:

„5.9. Skultes pirmsskolas izglītības iestādē „Aģupīte”;”.

1. Izteikt 12.punktu šādā redakcijā:

„12. Bērnu reģistrācija uzņemšanai izglītības iestādē notiek iesniedzot iesniegumu elektroniski, parakstot to ar drošu elektronisku parakstu uz e-pastu: [dome@limbazi.lv](mailto:dome@limbazi.lv), vai Limbažu novada pašvaldības Klientu apkalpošanas centrā, Rīgas ielā 16, Limbažos (turpmāk tekstā – Klientu apkalpošanas centrs) vai vietējās pagastu pārvaldēs, kas iesniegumus nogādā Klientu apkalpošanas centrā.”.

1. Aizstāt 17.punktā vārdus „Komisijas sekretāram” ar vārdiem „Klientu apkalpošanas centrā”.
2. Svītrot 20.punkta otro teikumu.
3. Izteikt 22.punktu un tā apakšpunktus, svītrojot 22.4.apakšpunktu un papildinot ar 22.5.apakšpunktu, šādā redakcijā:

„22. Ievērojot pieteikumu reģistrācijas secību un brīvo vietu skaitu izglītības iestādē, tiek izveidots pretendējošo bērnu saraksts, kas prioritāri tiek uzņemti šādā secībā:

22.1. normatīvajos aktos noteikto kategoriju darbinieku bērni, ja ir izziņa no darba vietas;

22.2. bērni, kuriem kārtējā gadā jāuzsāk apgūt obligātā piecgadīgo un sešgadīgo bērnu sagatavošanas skolai programma;

22.3. ja, kāds no bērna vecākiem strādā attiecīgajā izglītības iestādē;

22.4. *(izslēgts ar Limbažu novada domes 28.03.2019. saistošajiem noteikumiem Nr.11)*;

22.5. bērni, kuriem brālis vai māsa jau apmeklē attiecīgo izglītības iestādi.”.

1. Svītrot 23.punktu.
2. Svītrot 24.punktā vārdu „arī”.
3. Izteikt 26., 27. un 28.punktus šādā redakcijā:

„26. Visu izglītības iestāžu vadītāji līdz katra gada 1.jūnijam iesniedz Komisijai uzņemamo bērnu skaitu katrā izglītības iestādes grupā uz nākamā mācību gada 1.septembri.

27. Izglītības iestāžu vadītāji līdz katra gada 15.jūnijam iesniedz informāciju un Komisijas sekretārs sagatavo sarakstu par grupā uzņemamo bērnu skaitu un grupu skaitu veidošanu katrā izglītības iestādē atbilstoši reģistrā reģistrētajiem pieprasījumiem bērnu uzņemšanai izglītības iestādē, un iesniedz izskatīšanai Komisijā lēmuma pieņemšanai.

28. Komisijas sekretārs par Komisijas lēmumiem nekavējoties informē izglītības iestāžu vadītājus. Izglītības iestāžu vadītāji 10 darba dienu laikā no lēmuma pieņemšanas brīža telefoniski paziņo vecākiem par iespēju bērnam apmeklēt izglītības iestādi un attiecīgo dokumentu iesniegšanu izglītības iestādē.”.

1. Izteikt 30.punktus šādā redakcijā:

„30. Lai uzņemtu bērnu izglītības iestādē, Komisija izsniedz iestādes vadītājam uzņemtā bērna vecāku iesniegumu.”.

1. Svītrot 33.punktu.
2. Svītrot 39.punktu.
3. Aizstāt 40.punkta otrajā teikumā vārdus „/ vai pedagoģiski – medicīniskās komisijas atzinumu” ar vārdiem „ģimenes ārsta atzinumu”.
4. Izteikt 41.2.apakšpunktu šādā redakcijā:

„41.2 vecāku slimība, vecāku atvaļinājums, mātes pirms un pēc dzemdību atvaļinājums, izņemot bērnus, kuri uzņemti obligātajā apmācībā.”.

1. Svītrot 44.punkta pirmajā teikumā vārdus „Ja bērns tiek atskaitīts,”.
2. Izteikt saistošo noteikumu pielikumu šādā redakcijā:

„**pielikums**

Limbažu novada domes 2012.gada 22.marta

saistošajiem noteikumiem Nr.8

„Par bērnu uzņemšanas un atskaitīšanas kārtību

Limbažu novada pašvaldības izglītības iestādēs,

kas īsteno pirmsskolas izglītības programmas”

(iestādes nosaukums)

(iesniedzēja vārds, uzvārds)

(deklarētā dzīvesvieta)

(faktiskā dzīvesvieta)

Tālrunis

E-pasts

**IESNIEGUMS**

Lūdzu uzņemt ,

(vārds, uzvārds)

**dzimšanas dati (datums, mēnesis, gads) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

deklarētā dzīvesvieta ,

faktiskā dzīvesvieta ,

**rindā izglītības iestādē** .

(izglītības iestādes nosaukums)

**pirmsskolas izglītības programmā ar 20\_\_. gada \_\_\_\_\_\_\_\_\_\_\_\_\_\_\_\_\_\_\_**

Bērna vecums **uzņemšanas brīdī pirmsskolas izglītības iestādē**: \_\_\_\_\_\_\_\_\_\_\_\_\_

Apliecinu, ka esmu iepazinies ar noteikumiem „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas”.

**Atbildi vēlos saņemt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

20 g. Iesniedzēja paraksts: / /

*Atzīme par iesnieguma saņemšanu*

20 g. Saņēmēja paraksts: / /”.

Limbažu novada pašvaldības

Domes priekšsēdētājs D.Zemmers